Miksi Suomessa on laki, joka nöyryyttää törkeällä tavalla yhtä ihmisryhmää? Arvostettu kansainvälinen lehti: "Kaikuja rodunjalostuksesta"

Mitä jos joutuisit valitsemaan, perustatko perheen vai elätkö omassa sukupuolessasi? Tällaisen tilanteen eteen transsukupuolinen voi Suomessa joutua. Syypää epäkohtaan on paljon parjattu translaki. Olemme ainoa Pohjoismaa, joka vaatii sukupuolensa korjannutta todistamaan olevansa lisääntymiskyvytön. Ilman pakkosterilointia korjattua sukupuolta ei saa kirjattua henkilöpapereihinsa. Miksi tällainen nöyryyttävä lakipykälä on olemassa? En ole kuullut yhtäkään ymmärrettävä perustelua asialle. Aiheesta keskusteltiin taannoin Ylen A-studiossa . Siellä kansanedustaja Leena Meri (ps.) sanoi, että nykyinen laki on riittävä. Hän ei kuitenkaan missään vaiheessa selvästi perustellut, miksi lisääntymiskyvyttömyyden todistaminen on välttämätöntä sukupuolensa korjanneille. Lue myös: Antti tiesi jo nelivuotiaana, ettei ole tyttö – Vasta 29 vuoden piinan jälkeen hän voi elää tavallisena perheenisänä "Kaikuja rodunjalostuksesta" Suomen ongelmallista translakia on hämmästelty ja kritisoitu myös maailmalla. Esimerkiksi Euroopan ihmisoikeustuomioistuin linjasi pakkosterilisoinnin olevan ihmisoikeusloukkaus. Myös Euroopan komissio on lausunut, että pakkosterilisaatiosta pitäisi luopua. Myös suomalainen alan huippu, Taysin ylilääkäri Aino Mattila vertaa pakkosterilointia rodunjalostukseen ja pitää sitä lääkärin etiikan vastaisena. Jopa arvostettu The Economist -lehti ihmetteli, kuinka joissain Euroopan maissa, kuten Suomessa, voi olla tällainen laki. Lehden mukaan siinä on "kaikuja rodunjalostusopista". "Maltan, Irlannin, Tanskan ja Norjan asukkaat voivat yksinkertaisesti kertoa päätöksestään korjata sukupuoli. Muualla Euroopassa prosessi vaatii juridisen hyväksynnän tai jopa mielenterveysongelman diagnoosin. Sveitsissä, Kreikassa ja 18 muussa, pitkälti Itä-Euroopan maassa, mennään vielä pidemmälle: tarvitaan sterilisaatio", The Economist kirjoittaa. Miten pakkosterilointi sitten käytännössä toteutetaan? Monen transsukupuolisen kohdalla varsinaista sterilisaatio-operaatiota ei tarvitse erikseen tehdä, vaan se tapahtuu hormonihoitojen sivutuotteena. On kuitenkin ihmisiä, joilla hormonihoidosta ei seuraa lisääntymiskyvyttömyyttä, kuten Sakris Kupilan tapauksessa on käynyt. Hän on päättänyt olla menemättä sterilisoivaan leikkaukseen. –Koen, että se olisi aivan järjettömän iso rikos omaa kehollista koskemattomuuttani vastaan, Kupila kommentoi Ylelle. Kannattaa myös muistaa, että aina transsukupuolinen ei kaipaa hormonihoitoja, mutta haluaa korjata sukupuolensa henkilötietoihinsa. Silloinkin erillinen sterilisaatio on tehtävä. Muutos tulossa? Suomen translain nöyryyttävää ongelmakohta on tiedostettu jo pitkään. Parhaillaankin aloite translain muuttamisesta on eduskunnan käsittelyssä, mutta sen etenemisestä ei ole takuita. Lakimuutoksen tavoitteena on poistaa pykälä pakkosteriloinnista. Aloitteen on allekirjoittanut 84 kansanedustajaa. Nimilistalla ei ole yhtäkään perussuomalaista tai kristillisdemokraattia. Lisääntymiskyvyttömyyden vaatimuksesta on luovuttu muun muassa Ruotsissa, Espanjassa, Portugalissa ja Hollannissa. Eikö Suomen olisi jo aika seurata näitä maita? En ymmärrä, miksi toisen ihmisen itsemääräämisoikeus olisi keneltäkään muulta pois. Lakia täytyy muuttaa niin pian kuin mahdollista. Transsukupuolisuudessa on kyse siitä, että henkilön sukupuoli on syntymän hetkellä määritelty ulkoisten sukuelinten perusteella virheellisesti. Kokemus ja tietoisuus omasta sukupuolesta jäsentyvät transsukupuolisilla ihmisillä yksilöllisesti, eri elämänvaiheessa ja se on usein pitkäkestoinen prosessi. Transsukupuolinen voi korjauttaa kehoaan hormonaalisesti ja kirurgisesti vastaamaan omaa sukupuoltaan. Transsukupuoliselle on tärkeää, että hänet kohdataan oikeassa sukupuolessaan, minkä vuoksi sukupuolen korjauksen sosiaaliset ja juridiset puolet ovat myös tärkeitä. Joillekin transsukupuolisuus on identiteetti, toisille vain diagnoosi ja osan sukupuoli-identiteetti on puolestaan mies, nainen tai jotain muuta. Osa sukupuolensa korjanneista käyttää itsestään myös sanaa transtaustainen. Aiemmin puhuttiin ”transseksuaalisuudesta” ja sukupuolen ”vaihtamisesta”, mutta nämä termit ovat vanhentuneita, merkitykseltään asiaa vääristäviä ja siksi myös loukkaavia. Amnestyn arvion mukaan Euroopan unionin maissa asuu noin 1,5 transsukupuolista ihmistä. Suomessa THL:n tuoreessa kouluterveyskyselyss ä yli viisi prosenttia vastanneista kertoo sukupuoli-identiteetikseen toisen kuin mihin on syntymässä määritelty.